 Dhinaca kalena, Wasiirka cusub ee Wasaaradda Warfaafinta, Wacyigalinta iyo Dhaqanka Md Cabdiraxmaan Cabdillaahi Faarax Guri-barwaaqo, ayaa isna u mahad-celiyay Masuuliyiintii hore iyo guud ahaan shaqaalaha Wasaaradda, isla markaana si qotto dheer uga warramay qorshihiisa hoggaamineed, iyo aragtida uu ka qabo wasaaraddan, waxaanu yidhi Wasaaraddu iguma cusba oo barnaamijyo badan ayaan hore uga sameeyey oo dad badan oo ka mid ah ayaanu si fiican isku naqaanaa, kaalinta ay iga filayaana waan garanayaa, Caddaani Wasiirkii hore wuxuu sheegay ama aad u qirteen inuu kaalin wanaagsan ka qaatey ama wax badani iska beddaleen, ballan waxaan idiinku qaadayaa aniga iyo Wasiir ku xigeenkayguba in aanu halkaa idinka sii qaadno oo aanu idinka sii wanaajiyo mooyee in aanaan waxba idinka xumeyn. 